જામનગર તા. ૨૪ઃ જામનગરના પ્રભાબેન આરોગ્ય કેન્દ્ર અને આરોગ્ય ભારતી સંસ્થાના ઉપક્રમે 'ડો. ગ્રીન હરીતવૈદ' નામથી પ્રારંભ કરાયેલા પ્રોજેકટ અન્વયે ઔષધીય 'લસણ' વનસ્પતિ બાબતની જાણકારી-સમજ આપવા માટેનું આયોજન આવતીકાલ તા. ૨૫-૦૧-૨૦૧૭ બુધવાર સવારે ૭-૦૦ વાગ્યે રણમલ તળાવની પાળની અંદર વોકીંગ ટ્રેક ઉપર અને તા. ૨૬-૦૧-૨૦૧૭ ગુરૃવાર સવારે ૭-૦૦ વાગ્યે, જોગર્સ પાર્કની પાસે, જામનગરમાં ડો. હિતેશ જાની તરફથી કરવામાં આવ્યું છે. આ સપ્તાહની વનસ્પતિ 'લસણ' સંદર્ભની જાણકારી-માર્ગદર્શન મેળવવા ઇચ્છુકોએ લાભ લેવા અનુરોધ છે. અત્રે 'લસણ' વનસ્પતિની માહિતી-બાબતોના કેટલાંક અંશો 'નોબત'ના વાચકો માટે પ્રસ્તુત છે.